સરકારે ધારાવીના રીડેવલપમેન્ટ માટે છેલ્લી ઑફર કરી છે. જો ધારાવીના રહેવાસીઓ આ ઑફર નહીં સ્વીકારે તો ધારાવીનું રીડેવલપમેન્ટ ખોરંભે પડશે એવાં ચિહ્નો જણાય છે. સરકારે ધારાવીના રીડેવલપમેન્ટ માટે નવો રસ્તો અખત્યાર કરી પહેલાંનાં ૨૬૯ ચોરસ ફુટને બદલે ૩૫૦ ચોરસ ફુટનાં ઘરો આપવાની ઑફર મૂકી છે. આ ઑફર ધારાવીના રહેવાસીઓની ૪૦૦ ચોરસ ફુટનાં ઘરોની માગણીની અપેક્ષાએ ૫૦ ફુટ ઓછી છે. સરકાર મુખ્ય સચિવ સ્વાધીન ક્ષત્રિયના નેતૃત્વમાં આગામી બે અઠવાડિયાંમાં બેઠક બોલાવીને છેલ્લો નિર્ણય લેશે. એમ જાણવા મળે છે કે ધારાવીના રહેવાસીઓ નવા ઘર માટે અને ઊંચા જીવનધોરણ માટે ઉત્સુક છે એથી તેઓ આ ઑફરનો સ્વીકાર કરશે.